ddrg/super_eurlex huggingface dataset:
Sklep Komisije

z dne 28. junija 1995

o memorandumu o soglasju glede sodelovanja med Evropsko skupnostjo za atomsko energijo in vlado Kanade na področju kontrolirane jedrske cepitve, ki ga je sklenila Komisija za in v imenu Skupnosti

(95/355/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, in zlasti člena 101(2) Pogodbe,

ker je Svet v svojem Sklepu z dne 20. februarja 1995 potrdil memorandum o soglasju, ki ga je sklenila Komisija, glede sodelovanja med Evropsko skupnostjo za atomsko energijo in vlado Kanade na področju kontrolirane jedrske cepitve,

SKLENILA:

Člen 1

Za in v imenu Skupnosti se sklene Memorandum o soglasju glede sodelovanja med Evropsko skupnostjo za atomsko energijo in vlado Kanade na področju kontrolirane jedrske cepitve.

Besedilo memoranduma o soglasju je dodano k temu sklepu.

Člen 2

Član Komisije, ki je odgovoren za znanost, raziskave in razvoj, ali njegov/njen imenovani predstavnik je pooblaščen, da s svojim podpisom memoranduma o soglasju zaveže Evropsko skupnost za atomsko energijo.

V Bruslju, 28. junija 1995

Za Komisijo

Jacques Santer

Predsednik

--------------------------------------------------
Odločba Komisije

z dne 13. julija 1994

o jamstvih glede zdravstvenega stanja za prevoz kopitarjev iz ene tretje države v drugo, v skladu s členom 9(1)(c) Direktive 91/496/EGS

(Besedilo velja za EGP)

(94/467/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živil pri vstopu v Skupnost iz tretjih držav, ki spreminja Direktive 89/662/EGS, 90/425/EGS in 90/675/EGS [1], kakor je bila nazadnje spremenjena z Odločbo 92/438/EGS [2], in zlasti člena 9(1)(c) Direktive,

ker je treba v skladu s členom 9(1)(c) Direktive 91/496/EGS določiti zdravstvena jamstva za prevoz živali iz ene tretje države v drugo; ker so se pojavile nekatere težave glede prevoza kopitarjev iz ene tretje države v drugo;

ker je Komisija v Odločbi 92/260/EGS [3], kakor je bila nazadnje spremenjena z Odločbo 93/344/EGS [4], določila veterinarske pogoje in veterinarsko spričevalo, ki se zahteva pri začasnem vstopu ali za registrirane kopitarje; ker ti pogoji zagotavljajo vsa potrebna jamstva glede zdravstvenega stanja Skupnosti; ker je tako treba pri jamstvih glede zdravstvenega stanja živali, ki se uporabljajo pri prevozu kopitarjev iz ene tretje države v drugo, sklicevati na pogoje zdravstvenega varstva, določene v Odločbi 92/260/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Kopitarji na poti iz ene tretje države v drugo morajo prihajati iz tretje države, ki je navedena v Prilogi I k Odločbi 92/260/EGS.

2. Kopitarjem iz odstavka 1 mora biti priloženo spričevalo z naslovom "Tranzitno spričevalo za transport kopitarjev iz ene tretje države v drugo". To spričevalo mora obsegati rubrike I, II in III zdravstvenega spričevala, ki ustreza tretji državi porekla, navedeni v Prilogi II k Odločbi 92/260/EGS. Poleg tega mora obsegati naslednje rubrike.

+++++ TIFF +++++

Člen 2

Ta odločba je naslovljena na države članice.

V Bruslju, 13. julija 1994

Za Komisijo

René Steichen

Član Komisije

[1] UL L 268, 24.9.1991, str. 56.

[2] UL L 243, 25.8.1992, str. 27.

[3] UL L 130, 15.5.1992, str. 67.

[4] UL L 138, 9.6.1993, str. 11.

--------------------------------------------------
Sklep Sveta

z dne 19. decembra 1994

o sklenitvi Sporazuma v obliki izmenjave pisem v zvezi s spremembo Sporazuma o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani

(94/829/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe, skupaj s prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Sporazum o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani, podpisan 13. marca 1984 [3], preneha veljati 31. januarja 1995;

ker se v skladu s členom 15, in ker nobena stranka Sporazuma ni prekinila, Sporazum podaljša še za eno šestletno obdobje;

ker je prišlo do pogajanj, da bi spremenili Sporazum in vanj vključili določbe o pospeševanju ustanavljanja mešanih družb in skupnih podjetij na področju ribištva med lastniki plovil v Skupnosti in podjetji v Grenlandiji;

ker je v interesu Evropske skupnosti, da odobri Sporazum v obliki izmenjave pisem, ki spreminjajo Sporazum o ribištvu,

SKLENIL:

Člen 1

Sporazum v obliki izmenjave pisem v zvezi s spremembo Sporazuma o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani, se odobri v imenu Evropske skupnosti.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma v obliki izmenjave pisem, ki zavezuje Skupnost.

Člen 3

Ta sklep se objavi v Uradnem listu Evropskih skupnosti.

V Bruslju, 19. decembra 1994

Za Svet

Predsednik

J. Borchert

[1] UL C 282, 8.10.1994, str. 6.

[2] UL C 341, 5.12.1994.

[3] UL L 29, 1.2.1985, str. 9.

--------------------------------------------------
Odločba Komisije

z dne 20. septembra 1994

o nekaterih ukrepih v zvezi z ribiškimi proizvodi in školjkami, ki izvirajo in prihajajo iz Albanije

(Besedilo velja za EGP)

(94/621/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali, ki vstopajo v Skupnost iz tretjih držav in o spremembi Direktiv 89/662/EGS, 90/425/EGS in 90/675/EGS [1], kakor je bila nazadnje spremenjena z Odločbo 92/438/EGS [2], in zlasti člena 18(1) Direktive,

ob upoštevanju Direktive Sveta 90/675/EGS z dne 10. decembra o načelih za organizacijo veterinarskih pregledov proizvodov, ki vstopajo v Skupnost iz tretjih držav [3], kakor je bila nazadnje spremenjena z Direktivo 92/118/EGS [4], in zlasti člena 19(1) Direktive,

ker so bili v Albaniji ugotovljeni primeri kolere;

ker prisotnost kolere v Albaniji lahko resno ogrozi javno zdravje; ker je zato treba kar najhitreje na ravni Skupnosti sprejeti potrebne zaščitne ukrepe v zvezi z ribiškimi proizvodi in školjkami;

ker je treba zaradi odsotnosti zdravstvenih jamstev s strani albanskih oblasti prepovedati uvoz ribiških proizvodov in školjk, ki izvirajo ali prihajajo iz Albanije,

SPREJELA NASLEDNJO ODLOČBO:

Člen 1

Države članice prepovejo uvoz ribiških proizvodov in školjk, ki izvirajo ali prihajajo iz Albanije.

Člen 2

Države članice spremenijo ukrepe, ki jih uporabljajo za uvoz, da jih uskladijo s to odločbo. O tem nemudoma obvestijo Komisijo.

Člen 3

Ta odločba se uporablja do 31. oktobra 1994.

Člen 4

Ta odločba je naslovljena na države članice.

V Bruslju, 20. septembra 1994

Za Komisijo

René Steichen

Član Komisije

[1] UL L 268, 24.9.1991, str. 56.

[2] UL L 243, 25.8.1992, str. 27.

[3] UL L 373, 31.12.1990, str. 1.

[4] UL L 62, 15.3.1993, str. 49.

--------------------------------------------------
Odločba Komisije

z dne 25. maja 1994

o spremembah člena 5 (9) Direktive Sveta št. 92/46/EGS v zvezi z zmrziščno točko

(94/330/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in mlečnih proizvodov [1], in zlasti drugega pododstavka člena 5(9) Direktive,

ker je v skladu z drugim pododstavkom člena 5(9) Direktive 92/46/EGS država članica zaprosila, da se zahteve iz prvega pododstavka člena 5(9) ponovno proučijo zlasti v zvezi z zmrziščno točko toplotno obdelanega pitnega mleka;

ker se v skladu z dosegljivimi statističnimi študijami vrednost zmrziščne točke kravjega mleka, izmerjena takoj po molži, lahko razlikuje med državami članicami glede na: letni čas, krmo ali pasmo krav molznic, obdobje razmnoževanja ali laktacije, geografske ali podnebne dejavnike;

ker je treba omogočiti dajanje na trg toplotno obdelanega kravjega mleka, katerega zmrziščna točka v določenih okoliščinah presega vrednost, določeno v prvem pododstavku člena 5(9) Direktive 92/46/EGS; ker je treba to možnost omejiti, da se zagotovi vsa potrebna jamstva za primere, kjer rezultati testov, določenih v Prilogi C, Poglavje 1. A.3(b), kažejo, da ni prisotna dodana voda;

ker so druge zahteve iz prvega pododstavka člena 5(9) Direktive 92/46/EGS še vedno predmet znanstvenih in statističnih študij;

ker so ukrepi, predvideni v tej odločbi, skladni z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Prvemu pododstavku člena 5(9) Direktive 92/46/EGS se doda naslednji stavek:

"Vendar je zmrziščna točka, višja od – 0,52 oC, sprejemljiva, če testi, določeni v Prilogi C, Poglavje 1. A.3(b) kažejo, da ni prisotna dodana voda."

Člen 2

Ta odločba je naslovljena na države članice.

V Bruslju, 25. maja 1994

Za Komisijo

René Steichen

Član Komisije

[1] UL L 268, 14.9.1992, str. 1.

--------------------------------------------------
ODLOČBA KOMISIJE

z dne 16. maja 1994

o spremembi Odločbe 93/13/EGS o postopkih za veterinarske preglede izdelkov iz tretjih držav na mejnih kontrolnih točkah Skupnosti

(94/305/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/675/EGS z dne 10. decembra 1990 o načelih organizacije veterinarskih pregledov izdelkov, ki se vnašajo v Skupnost iz tretjih držav1, kakor je bila nazadnje spremenjena z Direktivo 92/118/EGS2, in zlasti člena 18(1) Direktive,

ker je dovoljeno uvažati seno in slamo v Skupnost iz tistih držav, ki so navedene v seznamu Priloge F Odločbe Komisije 93/13/EGS3;

ker je treba ob upoštevanju danih jamstev spremeniti ta seznam, da se vključijo nekateri deli Južne Afrike; ker je območje, od koder izvirata seno in slama, zunaj območja nadzora slinavke in parkljevke in kjer se nobene živali niso pasle v preteklih šestih mesecih;

ker so ukrepi, predvideni v Odločbi, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

1. člen

V Prilogi F Odločbe Komisije 93/13/EGS se med Slovenija in "Švedska vstavi naslednje besedilo:

"Južna Afrika (razen tistega dela območja, ki je pod nadzorom zaradi slinavke in parkljevke in je v veterinarski regiji Severnega in Vzhodnega Transvaala, v okrožju Ingwavuma veterinarske regije Natal, in v obmejnem območju z Bocvano, južno od zemljepisne dolžine 28°)".

2. člen

Ta odločba je naslovljena na države članice.

V Bruslju, 16. maja 1994

Za Komisijo

René STEICHEN

Član Komisije

1 UL L 373, 31.12.1990, str. 1.

2 UL L 62, 15.3.1993, str. 49.

3 UL L 9, 15.1.1993, str. 33.
Sklep Sveta In Komisije

z dne 13. decembra 1993

o sklenitvi Sporazuma o Evropskem gospodarskem prostoru med Evropskimi skupnostmi in njihovimi državami članicami na eni strani in Republiko Avstrijo, Republiko Finsko, Republiko Islandijo, Kneževino Lihtenštajn, Kraljevino Norveško, Kraljevino Švedsko in Švicarsko konfederacijo na drugi strani

(94/1/ESPJ, ES)

SVET EVROPSKE UNIJE,

KOMISIJA EVROPSKIH SKUPNOSTI STA

ob upoštevanju Pogodbe o ustanovitvi Evropske skupnosti za premog in jeklo,

ob upoštevanju Pogodbe o ustanovitvi Evropske skupnosti in zlasti člena 238 v povezavi z členom 228(3) drugega pododstavka Pogodbe,

ob upoštevanju soglasja Evropskega parlamenta [1],

ker bi bilo treba sprejeti Sporazum o Evropskem gospodarskem prostoru med Evropskimi skupnostmi in njihovimi državami članicami na eni strani in Republiko Avstrijo, Republiko Finsko, Republiko Islandijo, Kneževino Lihtenštajn, Kraljevino Norveško, Kraljevino Švedsko in Švicarsko konfederacijo na dugi strani, podpisan v Oportu 2. maja 1992,

SKLENILA:

Člen 1

Sporazum o Evropskem gospodarskem prostoru med Evropskimi skupnostmi in njihovimi državami članicami na eni strani in Republiko Avstrijo, Republiko Finsko, Republiko Islandijo, Kneževino Lihtenštajn, Kraljevino Norveško, Kraljevino Švedsko in Švicarsko konfederacijo na drugi strani, Protokoli, Priloge in Izjave, potrjene zapisnike in izmenjana pisma, priložena Sklepnemu aktu, se sprejme v imenu Evropske skupnosti in Evropske skupnosti za premog in jeklo.

Besedila aktov, navedenih v prvem odstavku, so priložena temu sklepu.

Člen 2

Akt o sprejemu iz člena 129 Sporazuma deponirata predsednik Sveta v imenu Evropske skupnosti in predsednik Komisije v imenu Evropske skupnosti za premog in jeklo [2].

V Bruslju, 13. decembra 1993

Za Svet

Predsednik

Ph. Maystadt

Za Komisijo

Predsednik

J. Delors

[1] UL C 305, 23.11.1992. str. 606.

[2] UL L 1, 3.1.1994, str. 606.

--------------------------------------------------
Odločba Komisije

z dne 23. julija 1993

o odobritvi nekaterih načrtov ukrepov ob nepredvidljivih dogodkih za obvladovanje slinavke in parkljevke

(93/455/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/423/EGS z dne 26. junija 1990 o spremembi Direktive 85/511/EGS o uvedbi ukrepov Skupnosti za obvladovanje slinavke in parkljevke, Direktive 64/432/EGS o zdravstvenih problemih živali, ki vplivajo na trgovino z govedom in prašiči znotraj Skupnosti, in Direktive 72/462/EGS o problemih v zvezi z zdravjem in veterinarskimi pregledi pri uvozu goveda in prašičev ter izdelkov iz svežega mesa iz tretjih držav [1] in zlasti člena 5(4) Direktive,

ker je Komisija z Odločbo 91/42/EGS [2] že določila merila, ki se uporabljajo pri izdelavi načrtov ukrepov ob nepredvidljivih dogodkih za obvladovanje slinavke in parkljevke;

ker so nekatere države članice svoje nacionalne načrte ukrepov ob nepredvidljivih dogodkih predložile v odobritev; ker je bilo po pregledu teh načrtov ugotovljeno, da omogočajo dosego želenih ciljev in izpolnjujejo vsa merila, določena v Odločbi 91/42/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odobrijo se načrti ukrepov ob nepredvidljivih dogodkih za obvladovanje slinavke in parkljevke, ki so jih predložile države članice iz Priloge I.

Člen 2

Ta odločba je naslovljena na države članice.

V Bruslju, 23. julija 1993

Za Komisijo

René Steichen

Član Komisije

[1] UL L 224, 13.8.1990, str. 13.

[2] UL L 23, 29.1.1991, str. 29.

--------------------------------------------------

PRILOGA

Odobrijo se načrti ukrepov ob nepredvidljivih dogodkih za obvladovanje slinavke in parkljevke naslednjih držav:

Belgije

Danske

Nemčije

Grčije

Španije

Francije

Irske

Italije

Luksemburga

Portugalske

Združenega kraljestva

--------------------------------------------------
Odločba Komisije

z dne 19. januarja 1993

o podrobnih pravilih glede opravljanja vizualnih pregledov za odkrivanje parazitov v ribiških proizvodih

(93/140/EGS)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 91/493/EGS z dne 22. julija 1991 o sanitarno zdravstvenih pogojih za proizvodnjo ribiških proizvodov in njihovo dajanje na trg [1], in zlasti točke 1, oddelka V, poglavja IV Priloge Direktive,

ker Direktiva 91/493/EGS o zahtevah za opravljanje pregledov na parazitih med predelavo ribiških proizvodov v obratih na kopnem in na krovu ladij-tovarn;

ker morajo podjetja v ribiškem sektorju opravljati preglede v vseh fazah proizvodnje ribiških proizvodov v skladu s pravili iz člena 6 Direktive 91/493/EGS, tako da ribe, pri katerih je očitno, da so jih napadli paraziti, niso na voljo za prehrano ljudi;

ker morajo v skladu s točko 5, oddelka II, poglavja I Priloge Direktive 91/493/EGS enaka pravila uporabljati tako obrati na kopnem kot ladje-tovarne;

ker sprejetje podrobnih pravil za opravljanje vizualnih pregledov zahteva definiranje pojmov vidni parazit in vizualni pregled, ter določitev vrste in pogostosti pregledov;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Za namene te odločbe pomeni:

1. vidni parazit je parazit ali skupina parazitov, ki se po svojih dimenzijah, barvi ali strukturi jasno razlikuje od ribjih tkiv;

2. vizualni pregled je pregled rib ali ribiških proizvodov, ki teh ne poškoduje, brez optičnih povečevalnih sredstev in v za človeški vid ugodnih pogojih osvetlitve, po potrebi s presvetlitvijo.

Člen 2

1. Vizualni pregled se opravi na reprezentativnem številu vzorcev.

2. Vodje predelovalnih obratov na kopnem in usposobljene osebe na krovu ladij-tovarn določijo obseg in pogostost pregledov iz odstavka 1 glede na vrsto ribiških proizvodov, njihov geografsko poreklo in njihovo uporabo.

Člen 3

Med proizvodnjo morajo usposobljene osebe pri ribah, ki so jim bili odstranjeni notranji organi, opravljati vizualne preglede trebušnih votlin, jeter in iker, namenjenih za prehrano ljudi. Vizualni pregled je odvisen od načina odstranjevanja notranjih organov:

1. v primeru ročne odstranitve notranjih organov se pregled opravlja ves čas odstranjevanja in pranja;

2. v primeru strojne odstranitve notranjih organov se pregled opravi na reprezentativnem številu vzorcev, t. j. pri najmanj 10 ribah na serijo.

Člen 4

Vizualne preglede ribjih filejev ali rezin morajo opravljati usposobljene osebe med njihovo pripravo. Kadar zaradi velikosti filejev ali obsega njihove priprave individualni pregledi niso možni, je treba narediti program jemanja vzorcev, ki mora biti na razpolago pristojnim organom v skladu z določbami iz člena 6(1) Direktive 91/493/EGS. Kadar je s tehničnega vidika možno presvetljevanje, je treba to metodo vključiti v program jemanja vzorcev.

Člen 5

Ta odločba je naslovljena na države članice.

V Bruslju, 19. januarja 1993

Za Komisijo

René Steichen

Član Komisije

[1] UL L 268, 24.9.1991, str. 15.

--------------------------------------------------
Sklep Sveta

z dne 13. decembra 1993

o sklenitvi Sporazuma v obliki izmenjave pisem, ki se nanaša na Sporazum o ribištvu med Evropsko gospodarsko skupnostjo in Kraljevino Norveško

(93/740/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe skupaj s prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je bilo v okviru pogajanj o Evropskem gospodarskem prostoru (EGP) mogoče s pogajanji uskladiti Sporazum v obliki izmenjave pisem med Evropsko gospodarsko skupnostjo in Kraljevino Norveško, ki se nanaša na Sporazum o ribištvu med Evropsko gospodarsko skupnostjo in Kraljevino Norveško;

ker je ta sporazum del celote rezultatov, ki izhajajo iz pogajanj o EGP, in ima bistveno vlogo pri odobritvi Sporazuma EGP s strani Skupnosti;

ker je treba odobriti ta sporazum,

SKLENIL:

Člen 1

V imenu Skupnosti se odobri Sporazum v obliki izmenjave pisem, ki se nanaša na Sporazum o ribištvu med Evropsko gospodarsko skupnostjo in Kraljevino Norveško.

Besedilo Sporazuma je priloženo temu sklepu.

Člen 2

Predsednik Sveta da uradno obvestilo, da je Skupnost odobrila Sporazum.

V Bruslju, 13. decembra 1993

Za Svet

Predsednik

Ph. Maystadt

[1] UL C 305, 23.11.1992, str. 63.

--------------------------------------------------
Sklep sveta

z dne 8. februarja 1993

o sklenitvi Sporazuma o trgovini in gospodarskem sodelovanju med Evropsko gospodarsko skupnostjo in Mongolijo

(93/101/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je treba odobriti Sporazum o trgovini in gospodarskem sodelovanju med Evropsko gospodarsko skupnostjo in Mongolijo,

SKLENIL:

Člen 1

V imenu Skupnosti se odobri Sporazum o trgovini in gospodarskem sodelovanju med Evropsko gospodarsko skupnostjo in Mongolijo.

Besedilo Sporazuma je priloženo temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 15 Sporazuma [2].

Člen 3

V Skupnem odboru, ustanovljenem v skladu s členom 13 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep se objavi v Uradnem listu Evropskih skupnosti.

V Bruslju, 8. februarja 1993

Za Svet

Predsednik

J. Trøjborg

[1] Mnenje podano dne 22. januarja 1993 (še ni objavljeno v Uradnem listu).

[2] Datum začetka veljavnosti sporazuma bo objavil Generalni sekretariat Sveta v Uradnem listu Evropskih skupnosti.

--------------------------------------------------
SKLEP SVETA

z dne 18. maja 1992

o potrditvi konsolidacije Centra za industrijsko sodelovanje ES-Japonska

(92/278/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije 1,

ob upoštevanju mnenja Evropskega parlamenta 2,

ker je bil Center za industrijsko sodelovanje ES-Japonska ustanovljen leta 1986 z namenom, da prispeva k industrijskemu sodelovanju med Skupnostjo in Japonsko;

ker je Svet v svojih zaključkih iz marca 1987 z zanimanjem ugotovil, da se je začela pilotna faza Centra, in pozdravil prispevek industrije k njenemu izvajanju;

ker je Svet dne 26. novembra 1990 odobril zaključke sporočila Komisije o industrijski politiki v odprtem in konkurenčnem okolju;

ker je bila Komisija pozvana, da nadaljuje s svojim delom na področju industrijske politike in pri tem upošteva tudi:

- razvijanje gospodarskih razmer in strategij glavnih industrializiranih držav zunaj EGS in novo industrializiranih držav,

- potrebo po primerni uporabi instrumentov, s katerimi razpolaga Skupnost, da bi se krepile tehnološke zmožnosti in konkurenčnosti evropskega industrijskega sistema;

ker delo Centra za industrijsko sodelovanje ES-Japonska prispeva k delu Skupnosti na področju industrijske politike;

ker se Center sofinancira iz splošnega proračuna Evropskih skupnosti, MITI in prispevkov industrijskega sektorja obeh strani;

ker se je Center, ki je doslej deloval kot pilotni projekt, uspešno izkazal predvsem z zagotavljanjem usposabljanja na področju upravljanja vse večjemu številu menedžerjev podjetij Skupnosti kot tudi s posredovanjem informacij o japonskem poslovnem okolju;

ker je nadzorni odbor Centra sklenil, da so dejavnosti Centra obetajoče in zaslužijo močno podporo obeh glavnih sponzorjev, Komisije in MITI, ter da bi bilo treba Center konsolidirati;

ker bi bilo zaradi tega treba to predlagano konsolidacijo potrditi in Center ustanoviti kot skupno podjetje ES-Japonska;

ker Pogodba kot pravno podlago za sprejetje tega sklepa predvideva samo člen 235,

SKLENIL:

Člen 1

Konsolidacija Centra za industrijsko sodelovanje ES-Japonska in ustanovitev Centra kot skupnega podjetja Skupnosti in Japonske sta potrjeni v imenu Evropske gospodarske skupnosti.

Člen 2

Cilj Centra za industrijsko sodelovanje ES-Japonska je prispevati k industrijskemu sodelovanju med Skupnostjo in Japonsko, predvsem z organiziranjem programov usposabljanja na področju upravljanja za evropske menedžerje, z zagotavljanjem informacij o japonskem poslovnem okolju in priložnostih ter s ponujanjem programov za evropske strokovnjake s področja alternativnih virov energije.

Člen 3

Center za industrijsko sodelovanje ES-Japonska ima sedež v Tokiu, Japonska.

Člen 4

Center skupno financirajo japonska vlada, Skupnost in zasebni skladi.

Člen 5

Ta sklep začne veljati na dan objave.

V Bruslju, 18. maja 1992

Za Svet

Predsednik

Arlindo MARQUES CUNHA

1 UL C 173, 4.7.1991, str. 4.

2 UL C 94, 3.4.1992.